cyanic-selkie/wikianc huggingface dataset:
Ragūza
Architektūra
Miestą sudaro dvi dalys – žemutinėje esantis senamiestis ir aukštutinėje dalyje naujoji miesto dalis. Senamiesčio vadinamoji Ragusa Ibla dalis 2002 m. buvo įtraukta į Pasaulio paveldo sąrašą. Joje išlikę graikų nekropolio fragmentai, daug Sicilijos baroko architektūros paminklų – XVIII a. vidurio šv. Jurgio bazilika, XVIII a. šv. Jurgio bažnyčia, Santa Maria delle Scale bažnyčia, gotikinė normanų šv. Antano bažnyčia. Aukštutinėje dalyje žymiausias architektūros paminklas – šv. Jono Krikštytojo katedra.
Sėjamasis melionas
Sėjamasis melionas (Cucumis melo) – moliūginių (Cucurbitaceae) šeimos augalas. Kultivuojamas jau apie 4000 metų. Kilęs iš Persijos ir Afrikos.
Stiebas šliaužiojantis, todėl augalas dažnai auginamas ant atramų. Suformuoja didelius, geltonos spalvos, kvapnius vaisius. Meliono vaisių 90 % sudaro vanduo, taip pat cukrus, karotinas. Yra vitaminų A, C, mineralinių medžiagų.
Melionai daugiausia auginami tropinio klimato kraštuose: Artimuosiuose Rytuose ir Vidurio Azijoje, Šiaurės Afrikoje, Pietų Europoje. Lietuvoje taip pat gali augti, tačiau vaisius visiškai subrandina tik ilgą ir karštą vasarą.
thumb|left|240px|Meliono žiedai
Anna Katterfeld
Ana Katerfeld (1880 m. spalio 14 d. Kėdainiuose, Rusijos imperija – 1964 m. vasario 20 d. Šteinene, Vakarų Vokietija) – vokiečių rašytoja.
Biografija
Gimė 1880 m. spalio 14 d. Kėdainiuose, baltvokiečių šeimoje. Mokėsi Rygos mokykloje. Nuo 1905 m. dirbo tikybos mokytoja Jelgavoje. Turėdama klausos problemą buvo priversta nutraukti mokytojos veiklą ir pradėjo rašyti protestantiškas pamaldas. 1912 m. persikėlė gyventi į Vokietijos imperiją. 1930 m. ištekėjo už klebono Wilhelm Ilgenstein ir iki 1936 m. gyveno Diuseldorfe ir persikraustė į Badenveilerį. Didžioji dalis jos darbų yra trumpos istorijos ir žymių protestantų biografijos. Mirė 1964 m. vasario 20 d. Šteinene.
Mocarto obuoliai
Apie filmą
Vyresniosios kartos režisieriaus ir operatoriaus Aloyzo Jančoro (g. 1944) juosta filmuoti pradėta, dirigentui dirbant su mokinių orkestru, jam švenčiant kūrybinės veiklos 50-metį Maskvoje. Filme atskleidžiamas garsaus menininko portretas, apžvelgiami kūrybinis kelias ir asmeninis gyvenimas, kurie neatskiriami vienas nuo kito.
Antanava
Antanava (arba Antanavas) gali reikšti gyvenvietes:
Šerkšnėnų apylinkė
Šerkšnėnų apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Tirkšlių valsčiuje, 1950 m. priskirta naujam Mažeikių rajonui. 1954 m. prijungta Skuodo Ketūnų apylinkė. 1963 m. sausio 12 d. Šerkšnėnų apylinkė prijungta prie Ketūnų apylinkės, tačiau 1968 m. gegužės 29 d. perkeltas pastarosios apylinkės centras ir ji tapo Šerkšnėnų apylinke.
Tatarstano himnas
Татарстан Җөмһүрияте Дәүләт гимны – Tatarstano valstybinis himnas. Oficialiai patvirtintas 1993 m. Žodžius parašė totorių poetas Ramazanas Beitimerovas. Muziką sukūrė totorių kompozitorius Rustemas Jachinas.
Danija Eurovizijoje
thumb|right|200px|[[Birthe Wilke ir Gustav Winckler 1957 m.]] thumb|right|200px|[[Raquel Rastenni 1958 m.]] thumb|right|200px|[[Ellen Winther 1962 m.]] thumb|right|200px|[[Grethe & Jørgen Ingmann – 1963 m. Eurovizijos nugalėtojai]] thumb|right|200px|[[Birgit Brüel 1965 m.]] thumb|right|200px|[[Bamses Venner 1980 m.]] thumb|right|200px|[[Olsen Brothers – 2000 m. Eurovizijos nugalėtojai]] thumb||right|200px|DQ 2007 m. thumb||right|200px||[[Simon Mathew 2008 m.]] thumb|right|200px|[[Christina Chanée|Chanée ir N’evergreen 2010 m.]] thumb|right|200px|[[A Friend In London 2011 m.]] thumb|right|200px|[[Emmelie de Forest 2013 m.]] thumb|right|200px|[[Basim 2014 m.]]
Danija Eurovizijos dainų konkurse dalyvauja 1957–1966 m. ir nuo 1978 m. iki šių dienų ir turi gerą reputaciją, šį konkursą yra laimėjusi tris kartus. 1963 m. pirmą kartą laimėjo konkursą su daina „Dansevise“, kurą atliko Grethe ir Jørgen Ingmann. Nuo 1967 iki 1977 m. Danija nedalyvavo konkurse.
Antra danų pergalė įvyko 2000 metais, kai jai atstovavo Olsen Brothers su daina „Fly on the Wings of Love“. Ši daina tapo labai populiari visame pasaulyje.
Naujausia pergalė atėjo 2013 m. Dainą „Only Teardrops“ atliko Emmelie de Forest. Su šia pergale Danija tapo pirmąja šalimi, kuri XXI amžiuje laimėjo dvi pergales. 2014 metais – 59-tasis konkursas vyko Danijos sostinėje Kopenhagoje.
2005 metais Kopenhagoje vyko „Congratulations“ (Sveikinimai) konkursas, skirtas ypatingo konkurso 50-mečiui.
Danijos debiutas
Danija pirmą kartą dalyvavo 1957 metais, kai konkursas vyko Frankfurte, Vokietijoje. Šalis ketino dalyvauti pirmajame Eurovizijos konkurse 1956 metais, tačiau pateikė savo paraišką pasibaigus terminui, todėl ir nedalyvavo. Danija buvo pirmoji Šiaurės Europos šalis, dalyvaujanti konkurse, netrukus prisijungė Švedija, Norvegija ir Suomija.
Danijos pirmieji atstovai – Birthe Wilke ir Gustav Winckler ir jų daina „Skibet Skal Sejle I Nat“. Jų pasirodymas buvo gana prieštaringas, nes dainos pabaigoje, pora atliko 11 sekundžių bučinį, kuris sukėlė nepasitenkinimą kai kuriose šalyse. Vis dėlto šis pasirodymas pelnė 10 taškų (penkis taškus skyrė Nyderlandai, tris – Italija ir du – Jungtinė Karalystė) ir užėmė garbingą 3-iąją vietą.
Pirmoji pergalė
Danija pirmą kartą laimėjo 1963 metais, kai Grethe ir Jørgen Ingmann atliko dainą „Dansevise“.
Tačiau Danijoje vėl kilo ginčas. Po Norvegijos paskelbtų balsų konkurso vedėja Katie Boyle sakė, kad ji negalėjo išgirsti jų ir prie jų būtų grįžtama vėliau. Tačiau visi kiti juos išgirdo, po Norvegijos balsų buvo pakeista, todėl keičiant konkurso rezultatus ir suteikė pergalę Danijai Šveicarijos sąskaita.
Tačiau balsai vis dar galiojo ir pergalė atiteko Danijai. Konkursas Danijoje vyko pirmą kartą 1964 metais, po jų pergalės.
Pasitraukimas ir grįžimas į konkursą
Po 1966 m. konkurso ir rekordiškai žemo rezultato (14 vietos), Danija pasitraukė iš konkurso neribotam laikui. DR nepripažino konkurso kaip kokybiškos pramogos.
Tačiau 1978 m., po 11 metų pertraukos, Danija grįžo į konkursą – šaliai atstovavo Mabel su daina „Boom Boom“.
Sėkmė
Danijos sėkmingiausias laikotarpis buvo 1984-1990 metais, kai šalis šešis iš septynių konkursų užimdavo 8 ar aukštesnes vietas. Duetas Hot Eyes per šį laikotarpį tautai atstovavo tris kartus. 1984 m. atstovai atliko dainą Det' lige det, kuri užėmė ketvirtą vietą. 1985 m. duetas dar kartą išrinktas dalyvauti konkurse. Atlikę dainą Sku' du spørg' fra no'en? šalies atstovai negalėjo pakartoti sėkmingo dalyvavimo praėjusiais metais ir užėmė 11 vietą. Iki šiol Hot Eyes yra vieninteliai dalyviai, atstovavę Danijai dvejus metus iš eilės. 1988 metais duetas trečią kartą atstovauja Danijai, šį kartą su daina Ka' du se hva' jeg sa'?. Dalyviai, surinkę 92 taškus, užėmė trečią vietą, nusileisdami Celine Dion ir Scott Fitzgerald. 1986 m. Lise Haavik užėmė penktąją, 1987 m. Anne-Cathrine Herdorf & Bandjo penktą, 1989 m. Birthe Kjaer trečią ir 1990 m. Lonnie Devantier - aštuntą vietas.
Danijos nesėkmė
Nuo 1990 m., Danija nukrito nuo aukštų pozicijų 1980-aisiais ir buvo priversta praleisti tris konkursus 1994, 1996 ir 1998 m. 1993 m. atstovas Tommy Seebach, kuris anksčiau konkurse dalyvavo 1979 ir 1981 metais, užėmė vos 22 vietą, todėl Danija buvo priversta praleisti 1994 m. konkursą. Po metų pertraukos, 1995-aisiais šaliai atstovavo Aud Wilken. Su daina Fra Mols til Skagen atstovas užėmė penktą vietą, tačiau aukštas pasiekimas nebuvo pakartotas 1996 metais, kai atlikėjų duetas Dorthe Andersen ir Martin Loft su kūriniu Kun med dig neįveikė specialaus kvalifikacinio turo. Po prasto rezultato 1997 m., šalis neteko teisės dalyvauti 1998 m. konkurse.
Danija XXI amžiuje
Nuo kalbos taisyklės panaikinimo 1999 metais, kai šalys anksčiau galėjo dainuoti tik jų oficialiomis kalbomis, šaliai atnešė sėkmę, kada Michael Teschl ir Trine Jepsen užėmė 8 vietą su daina „This Time I Mean It“.
Danija dar kartą laimėjo konkursą 2000 metais, kai broliai Jørgen ir Niels Olsen atliko „Fly on the Wings of Love“. Daina tapo labai populiari Europoje.
2001 metų konkurse, vykusiame šalies sostinėje Kopenhagoje, Rollo & King užėmė antrą vietą su daina „Never Ever Let You Go“. Tačiau 2002 metais, nepaisant to, kad buvo viena favoričių laimėti konkursą, Malene Mortensen užėmė paskutinę vietą su daina „Tell Me Who You Are“. Dėl prasto rezultato Danija, turėjo pasitraukti iš 2003 m. konkurso.
Nuo pusfinalio įvedimo 2004 metais, Danija į finalą pateko 9 iš 11 kartų. 2010 m. šalis užėmė ketvirtą vietą su daina „In a moment like this“, kurią atliko duetas Chanée ir N’evergreen, ir 2011 m. penktą vietą – su daina „New Tomorrow“, kurią atliko grupė A Friend In London.
2013 m. konkursą laimėjo Danijos atstovė Emmelie de Forest ir jos daina „Only Teardrops“. Iki 2015 metų, kai Švedija laimėjo su daina "Heroes", Danija buvo vienintelė šalis, kuri šiame tūkstantmetyje buvo laimėjusi du kartus.
Congratulations: 50 metų Eurovizijos dainų konkursui
Apie šį konkursą skaitykite Congratulations (Eurovizija)
Braiso kanjono nacionalinis parkas
Braiso kanjonas – geologinė formacija Jutoje, JAV. Braiso kanjono nacionalinis parkas – nacionalinis parkas, kuris apima šį kanjoną. Šis kanjonas – daugybė arklio pasagos pavidalo amfiteatrų, gamtos išskobtų uolose, rytiniame Paunsaugunto plokščiakalnio pakraštyje, pietų Jutoje. Įvairiausias uolų formas išgraužė vanduo, ledas ir sniegas. Kanjono pakraštys kas 50 metų atsitraukia maždaug per 300 mm.
Vanesa Jung
Vanessa Jung (g. 1980 m. vasario 29 d., Miunchene) – vokiečių teatro ir filmų aktorė.
Braiso kanjono nacionalinis parkas
Uolienų mineralų erozija nuspalvino uolas įvairiomis spalvomis, jos itin ryškios ir keičiasi dieną: raudona ir geltona atsiranda dėl oksidavusios geležies, mėlyna ir violetinė – dėl mangano oksido. Kanjonas pavadintas vietos genties indėnų kalbos žodžiu, reiškiančiu „raudonos uolos, stovinčios lyg žmogus dubens formos kanjone“. Visas regionas yra pavadintas škotų keliautojo Ebeneserio Bryce vardu.
Vanesa Jung
Baigusi vidurinę mokyklą, ji baigė moderniojo šokio mokymą ir aktorystės kursus. Vanesa Jung vaidino ir pasirodė įvairiose laidose, tokių Vokietijos kanalų kaip ARD ir ZDF, vaidino teatre.
Daugelyje filmų atliko epizodinius vaidmenis.
Filmografija
Nuo 2005 kovo Vanesa Jung nuo serijos Nr. 2 419 vaidina Jana Brandner (# 2) ARD-Soap Verbotene Liebe.
Dabartis
Vanesa Jung gyvena Vupertalyje kartu su lietuvių kilmės aktore Gabriele Odinis; nuolat važinėja filmuotis į ARD bei ZDF TV kanalus.
Nuorodos
Filmografijos nuorodos
Starovlanai
Starovlanai – kaimas Lenkijos šiaurės rytuose, Kuznicos valsčiuje, Sokulkos apskrityje, Palenkės vaivadijoje. Kaimas yra apie 7 km į vakarus nuo Kužnicos, apie 12 km į šiaurę nuo Sokulkos ir 50 km į šiaurės rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Joniškio Saulės pagrindinė mokykla
Joniškio „Saulės“ pagrindinė mokykla – dieninė, savarankiško mokymosi bendrojo lavinimo mokykla Joniškyje, Livonijos g. 6, vykdanti pradinio, pagrindinio ir papildomo ugdymo programas. Įstaigos kodas 190565192.
Istorija
miniatiūra|250px|left|2015 m.
Carizmo laikais įkurta vadinamoji „liaudies mokykla“. Iki 1936 m. Joniškio pradžios mokykla buvo įkurdinta keliose vietose. 1936 m. atidarytas naujas mokyklos pastatas.
Vokiečių okupacijos metais mokyklos pastą užėmė Vokietijos kariuomenė ir įkūrė karo ligoninę. Pasitraukdami vokiečiai iš vidaus susprogdino mokyklos pastatą.
1944 m. į nuniokotą pastatą įsikraustė sovietinė armija. 1946 m. vasarą vietinė valdžia mokyklos pastatą pavertė grūdų sandėliu. 1946 m. rudenį mokykla grąžinta mokiniams. 1947 m. Joniškio pradžios mokykla tapo septynmete, t. y. buvo įsteigta penktoji klasė. 1950 m. išleido pirmąją septynmetės mokyklos laidą. 1954 m. mokykla pertvarkyta į vidurinę ir pavadinta Joniškio 2-ąja vidurine mokykla. Kasmet atidaroma nauja vyresniųjų mokinių klasė. 1958 m. išleista pirmoji 22 abiturientų laida. 1965 m. pastatytas mokyklos priestatas.
2005 m. rugsėjo 1 d. atidarytas antrasis mokyklos priestatas. 2007 m. Joniškio 2-oji vidurinė mokykla pervadinta „Saulės“ vidurine mokykla. 2009 m. ji tapo pagrindine. 2017 m. prijungtas Plikiškių skyrius-daugiafunkcis centras.
Avrohom Eliyahu Kaplan
Avrohomas Elijahu Kaplanas (1890 m. Kėdainiuose, Rusijos imperija – 1924 m. Berlyne, Veimaro respublika ) – rabinas.
Biografija
Gimė 1890 m. Kėdainiuose. Vaikystėje mokėsi Telšių ješivoje. Šešiolikos metų išvyko mokytis į Kelmės ješivą. Pasimokęs kelis mėnesius išvyko mokytis į Vilijampolės ješivą, kur mokėsi 7 metus. 1920 m. paskirtas Berlyno rabinų seminarijos roš ješiva. Parašė kelis darbus, kuriuose siekė suderinti žydų musarų judėjimo filosofiją su Hasidiniu judaizmu. Mirė 1924 m. Berlyne.
Baltramiejus Vilentas
Baltramiejus Vìlentas (apie 1525 m. Lietuvoje – 1587 m. Karaliaučiuje) – protestantas, vienas iš XVI a. lietuvių raštijos pradininkų.
Knygos
thumb|200px|Baltramiejus Vilentas „Enchiridion. Katechisms maszas… / Evangelias bei Epistolas…“, išleista per Jurgį Ostenbergą, 1579 m.
Išleido Martyno Mažvydo parengtą giesmyną „Gesmes Krikščoniškas“ (1-2, 1566–70 m.) Čia išspausdintos ir dvi Vilento verstos giesmės. Spėjama, kad 1574 m. išleido Mažvydo „Parafrazį“, bet neišliko. Išleido Martyno Liuterio mažąjį katekizmą „Enchiridionas“ (1575 m.; išliko tik antrasis 1579 m. leidimas), į kurį įdėjo ir dalį Mažvydo „Katekizmo“.
Svarbiausias Vilento darbas – verstinė knyga „Evangelijos bei epistolos“, išleista 1579 m. kartu su „Enchiridionu“.
„Enchiridione“ yra paties Martyno Mažvydo iš naujo suredaguota 1547 m. „Katekizmo“ dalis. „Evangelijos bei epistolos“ – pirmas lietuvių kalba išspausdintas Naujojo Testamento fragmentas, kuriuo naudojosi ne tik Mažosios Lietuvos, bet ir Lietuvos Didžiosios Kunigaikštystės lietuvių raštijos atstovai. Leidinys saugomas Vilniaus universiteto Retų spaudinių skyriuje.
Abu šiuos Vilento darbus mokslo reikalams pakartotinai išleido vokiečių kalbininkas Friedrichas Bechtelis (Bartholomäus Willent’s litauische Übersetzung des Luther’schen Enchiridions und der Episteln und Evangelien, Göttingen, 1882). Fotografuotiniu būdu, kartu su vertimu į anglų kalbą „Enchiridioną“ išleido amerikiečių kalbininkas Gordonas Buellis Fordas (The Old Lithuanian Catechism of Baltramiejus Vilentas (1579): A Phonological, Morphological, and Syntactical Investigation, The Hague, Paris, 1969). Fordas daugiausia tyrinėjo ir šio veikalo kalbą.
Kalbos ypatybės
Vilento kalba ir rašyba gana artima Mažvydui. Jo kalbai būdingi pažemaitės vakarų aukštaičių bruožai: nekirčiuotų galūnių ilgieji balsiai sutrumpėję, dažnai numetami nekirčiuotų galūnių senoviniai trumpieji a, i. Pasitaiko žemaitybių. Gana turtinga leksika. Sintaksė ne visur lietuviška: vietomis labai sekama vokišku tekstu.
Marijonavas (Rimšė)
Marijonavas – kaimas Ignalinos rajono savivaldybėje, 3 km į šiaurės rytus nuo Gaidės. Už 1 km rytuose telkšo Drūkšiai.
Rausvoji pintainė
Rausvoji pintainė (Fomitopsis rosea) – Pintaininių (Fomitopsidaceae) šeimos grybų rūšis.
Biologija ir ekologija
Saprotrofas, sukeliantis rudąjį medienos puvinį. Vaisiakūniai daugiamečiai, jų šviesiai rožinės spalvos porų paviršius sudaro ryškų kontrastą su tamsiu neišraiškingu kepurėlės paviršiumi. Panašūs į mažus raudonkraštės pintainės (Fomitopsis pinicola) vaisiakūnius, bet šiems nėra būdinga rožinė spalva.
Auga ant stambių, vidutinio suirimo stadijos eglių virtuolių, senuose eglynuose, kuriuose gausu negyvos medienos. Vaisiakūniai dažniausiai išauga virtuolio šoninėje dalyje. Kartais auga ir ant apdirbtos medienos: rastų ar pastolių. Augavietėje, kurioje gausu vaisiakūių, jų galima rasti ir ant kitų medžių – pušų, drebulių ar beržų virtuolių.
Paplitimas
Šiaurės spygliuočių miškuose iki rytinės Šiaurės Amerikos dalies. Europos žemyninėje dalyje paplitusi borealiniuose eglynuose, centrinėje Europoje – kalnuose.
Lietuvoje paplitusi vakarinėje, rytinėje, pietrytinėje ir pietinėje dalyse. Rūšis įrašyta į Lietuvos raudonąją knygą.
Šaltiniai
Rašomavičius Valerijus, Lietuvos raudonoji knyga, Kaunas: „Lututė“, 2007. psl. 701. ISBN 978-9955-692-71-3
Ailantas
Ailantas (Ailanthus) – simarubinių (Simaroubaceae) šeimai priklausanti medžių gentis. Auga Pietryčių Azijoje, Australijos šiaurėje.
Tai greitai augantys, lapus metantys, 25-45 m aukščio medžiai su plačiomis šakomis ir ilgais 40-100 cm lapais. Žydi mažais žalsvais žiedais. Lapai ir žiedai skleidžia nemalonų aromatą. Vaisius – sparnavaisis.
Gintarėliai
Gintarėliai – Kanados lietuvių vaikų choras. Juos 2001 m. subūrė Deimantė Grigutienė.
Istorija
Nuo vaikystės laikų D. Grigutienei brendo mintis ir noras derinti žmonių dainavimo garsus. 1983 m. Deimantė baigė Kauno Juozo Gruodžio muzikos konservatoriją. Vėliau studijas tęsė Lietuvos muzikos akademijoje, kur 1988 m. įsigijo chorinio dirigavimo specialybę. Dar būdama studente pradėjo dirbti Kauno politechnikos instituto (KPI) absolventų chore chormeistere bei KPI merginų chore.
Apsigyvenusi Kanadoje, paūgėjus keturių vaikų šeimai, davė jiems muzikos ir dainavimo pagrindus. Kūrėsi keturių vaikų dainavimo būrelis. Vaikams patiko. Jų žavus dainavimas sudomino ir draugus. Galiausiai, 2001 m. rugsėjo mėnesį Deimantė subūrė vaikų chorą „Gintarėliai“. Juos priglaudė svetinga Anapilio sodyba. Daug ištvermės reikalavo darbas su vaikais nuo 4 iki 8 metų amžiaus. Choro vadovei teko būti motinai ir mokytojai vienu laiku. Nuosekliai dirbant jau 2001 m. lapkričio mėnesį įvyko pirmas „Gintarėlių“ viešas pasirodymas Ontario Delhi lietuvių telkiny. Jie giedojo Delhi lietuvių bažnyčioje per Šv. Mišias. Vėliau, jų pirmas koncertas Delhi parapijos salėje. Emocijos išgyventos scenoje buvo džiaugsmingos. Žiūrovai teigiamai įvertino vaikų pastangas ir dainavimą.
Repeticijose Deimantė didino reikalavimus chorinio ansambliškumo, gražaus balsų derinimo. Rezultatai buvo greit pastebimi. 2002 m. kovo 11 d. „Gintarėlių“ choras atliko W. A. Mozarto „Ave Verum“ su Audronės Šarpytės vadovaujamu kameriniu orkestru „Lyra“. Pasirodymas buvo sėkmingas ir viltingas. Tai buvo ypatingo svarbumo įvykis dar trumpame „Gintarėlių“ gyvenime. Vaikai pradėjo jausti dainavimo malonumą. Dėl to jie įgavo vidinį pasitikėjimą. Atsivėrė durys į Ontario ir Kvebeko provincijų norinčias juos išgirsti lietuviškų bendruomenių būstines.
„Gintarėliai“ tobulino savo dainavimą, besiruošiant kelionei į 2003 m. Dainų ir šokių šventę Vilniuje. Giedojimas Kauno Archangelo Mykolo bažnyčioje ir Vilniaus arkikatedroje paliko daugelį jaudinančių išgyvenimų. Dainų šventės eisena nuo Katedros aikštės iki Vingio parko – tai džiaugsmo ir nepakartojamų įspūdžių momentai.
Koncertinis patyrimas padėjo formuoti „Gintarėlių“ dainavimo stilių. Pasitikėjimas savo jėgomis davė daug gražių rezultatų. 2005 m. pavasarį „Gintarėliai“ išleido savo pirmą CD plokštelę „Pavasaris gimtinėje“. 2006 m. vasario 14 d. Toronto chorų „Kiwanis“ festivalyje „Gintarėliai“ jaunimo iki 14 m. amžiaus kategorijoje laimėjo pirmąją vietą. 2006 m. gruodžio mėnesį, „Gintarėliai“ išleido savo antrąją CD plokštelę „Kalėdinės Giesmės“, o 2008 m. gruodžio mėnesį, „Gintarėliai“ išleido savo trečiają CD plokštelę „Aš ir mano muzika“.
CD plokštelė „Pavasaris gimtinėje“
Dainos:
CD plokštelė „Kalėdinės Giesmės“
Dainos:
Tirkšlių apylinkė
Tirkšlių apylinkė – Lietuvos TSR administracinis-teritorinis vienetas šiaurės vakarų Lietuvoje.
Melanie Martinez
Melanie Adele Martinez (g. 1995 m. balandžio 28 d.) – amerikiečių atlikėja ir dainų autorė. Dalyvavo trečiame muzikinio projekto „JAV balsas“ (The Voice) sezone. 2014 m. balandžio 22 d. išleido pagrindinį singlą – „Dollhouse“. 2015 m. rugpjūčio 14 d. Martinez debiutinis albumas „Cry Baby“ buvo išleistas su pagrindiniu singlu „Pity Party“. Jos daina „Carousel“ pasirodė amerikiečių siaubo seriale „American Horror Story: Freak Show“.
WikiLeaks
WikiLeaks ( 'nutekėti') – Švedijoje įkurta ne pelno siekianti organizacija, priskiriama tiriamajai žurnalistikai, kurios pagrindinė veikla yra skelbti originalius, slaptus ir neredaguotus dokumentus, suteikiant galimybę juos saugiau ir visiškai slaptai nutekinti.
Nepaisant jo pavadinimo, WikiLeaks nėra wiki – nuo paskelbimo svetainės lankytojai negali redaguoti jos turinio.
Organizacijos puslapis pradėjo veikti 2006 m. ir tuo metu organizacija vadinosi The Sunshine Press. Pačios organizacijos teigiama, kad ji buvo įkurta Kinijos disidentų, žurnalistų, matematikų ir pradedančiųjų technikų iš JAV, Taivano, Europos, Australijos ir Pietų Afrikos Respublikos. Naujienų straipsniuose Australijos žurnalistas ir interneto aktyvistas Julian Assange vadinamas šios organizacijos vadovu. Per vienerius metus nuo puslapio įkūrimo buvo surinkta daugiau kaip 1,2 mln. dokumentų. Organizacija yra gavusi apdovanojimų naujosios žiniasklaidos kategorijoje už paskelbtą informaciją.
2010 m. lapkričio 29 d. WikiLeaks išplatino slaptus diplomatinius susirašinėjimus, smarkiai sukompromitavusius JAV užsienio politikos įvaizdį. Tarp pateiktų dokumentų svarbiausi yra Saudo Arabijos karaliaus raginimas JAV užpulti Iraną, Hillary Clinton inicijuotas JTO generalinio sekretoriaus Ban Ki Muno bei kitų aukštų JTO pareigūnų sekimas bei jų biometrinės informacijos rinkimas , nekorektiški JAV diplomatų pasisakymai apie kai kurių valstybių valdovus ir kt.
Šiuo metu organizacijoje dirba penki nuolatiniai darbuotojai, kurie už savo darbą negauna atlygio, taip pat apie 800 žmonių, kurie atlieka darbus esant reikalui.
Volkswagen Vento
Volkswagen Vento – vidutinės klasės automobilis, gamintas 1992–1998 m. VW Vento Europoje buvo pristatyta 1992 metų pirmąjį ketvirtį, Jungtinėje Karalystėje - tų pačių metų rugsėjį, o Šiaurės Amerikoje – 1993 metais (dėl gamybos vėlavimo ir surinkimo kokybės problemų Volkswagen surinkimo gamykloje Puebloje, Meksikoje). Šiaurės Amerikoje naujajam modeliui dėl itin sėkmingų praeitos Jetta kartos pardavimų buvo paliktas senasis vardas - ten ji vadinosi Volkswagen Jetta Mark 3. Europoje, norint įtikti jaunajai kartai, modeliui buvo suteiktas Vento vardas („Vento“ portugalų ir italų kalbose reiškia vėją).
Naujovės
Stilius buvo pakeistas dizainerių komandos, vadovaujamos Herberto Schäferio, ir automobilis tapo aerodinamiškesnis nei ankstesnės kartos modelis. Nors modelis liko vizualiai panašus į praeitą kartą, vis dėl to buvo atlikta ir nemažai pakeitimų. Buvo atsisakyta dviejų durų modelio, patobulinta aerodinamika, todėl automobilio oro pasipriešinimo koeficientas sumažėjo iki 0,32. Be to, automobilis tapo labiau tausojantis aplinką su perdirbto plastiko naudojimu, befreone oro kondicionavimo sistema ir dažais, kurių sudėtyje nėra sunkiųjų metalų.
Saugumas
Su dviem įrengtomis saugos oro pagalvėmis Jetta gavo tris iš penkių žvaigždučių 56 km/h priekinio susidūrimo teste. Nacionalinės greitkelių eismo saugumo administracijos (JAV) atlikto tyrimo 64 km/h priekinio susidūrimo teste automoblis gavo įvertinimą „Ribinis“.
Rusijos mokesčių policijos laipsniai
Rusijos mokesčių policijos laipsniai - Rusijos Federacijos Federalinės mokesčių policijos tarnybos, o anksčiau - Rusijos Federacijos Mokesčių policijos departamento darbuotojų specialieji laipsniai.
Algimantas Aksomaitis
Jonas Algimantas Aksomaitis (1936 m. vasario 3 d. Žiežmariuose, Trakų apskritis – 2012 m. liepos 26 d. Kaune) – Lietuvos matematikas, fizinių mokslų daktaras.
Rusijos mokesčių policijos laipsniai
Ši laipsnių sistema buvo įvesta 1993 m. gegužės 20 d. RF Aukščiausiosios Tarybos nutarimu Nr. 4991-1 „Apie tarnybos Rusijos Federacijos mokesčių policijos organuose nuostatų patvirtinimą“. Laipsnius gaudavo Rusijos piliečiai, ėmę dirbti mokesčių policijoje ir užėmę tam tikras pareigybes.
Algimantas Aksomaitis
Biografija
1946–1949 m. mokėsi Stakliškių progimnazijoje. 1958–1961 m. studijavo Vilniaus universiteto Fizikos ir matematikos fakultete. 1958, 1959 m. ir 1961 m. Lietuvos rankinio rinktinės narys; 1958, 1959 m. ir 1960 m. Lietuvos čempionas.
Rusijos mokesčių policijos laipsniai
! grupė ! laipsnis lietuviškai ! laipsnis rusiškai
2003 m. birželio 30 d. buvo panaikinta tiek RF Federalinė mokesčių policijos tarnyba, tiek jos laipsniai.
Algimantas Aksomaitis
Biografija
1961–1967 m. Vilniaus universiteto, nuo 1968 m. Kauno politechnikos instituto (nuo 1990 m. KTU) dėstytojas, 1992–1997 m. Taikomosios matematikos katedros vedėjas, nuo 2002 m. profesorius. 1988 m. fizikos ir matematikos mokslų kandidatas. Palaidotas Petrašiūnų kapinėse.
Kalifornijos įlanka
Hidrologiniu režimu prilygintina jūrai. Potvynių aukštis iki 2,9 m (vyksta kas pusė paros). Žvejyba (tunai, skumbrės, jūrų ešeriai).
Dėl tektoninių procesų įlanka atsivėrė prieš ~5 mln metų. Atsiverdama pakeitė Kolorado upės kryptį, dabar ji šiaurinėje įlankos dalyje formuoja didžiulę deltą. Į įlanką taip pat įteka Fuertės, Majo, Sinaloa, Sonoros ir Jakės upės.
Didžiausios salos – Tiburonas ir Anchel de la Gvarda.
Miestai – Gvaimasas, La Pasas.
Speakeasy
miniatiūra|250px|right|[[Prohibicija|Prohibicijos laikų spykyzis „21 Club“ Niujorke]] Spykyzis (, 'kalbėk negarsiai'), dar kitaip blind pig, blind tiger – nelegalus baras ar klubas, kur buvo prekiaujama stipriaisiais alkoholiniais gėrimais JAV sausojo įstatymo laikotarpiu 1920–1933 m., kada jų prekyba, gamyba ar transportavimas buvo draudžiami visoje šalyje.
Pagal 1889 m. laikraštį, nelegalios smuklės Pensilvanijoje vadintos spykyziais. Taip jos buvo pramintos dėl to, kad apie tokias vietas viešai ar būnant jų viduje buvo priimta kalbėti tyliai, kad neatkreipti policijos agentų ar kaimynų dėmesio.
Istorija
miniatiūra|180px|left|Slepiama gertuvė su alkoholiu bato aule Prohibicijos laikais Prohibicijos era vietoj lauktos blaivybės davė gangsterių karus, narkotikų išplitimą, didžiulę korupciją. Spykyziai buvo labai paplitę ir populiarūs. Dalis jų priklausė organizuotų nusikaltėlių struktūroms. Nors šiose užeigose policija ir Prohibicijos biuro agentai dažnai darydavo reidus ir patikrinimus, areštuodavo jų savininkus ir lankytojus, tačiau spykyziai buvo tokie pelningi, kad jie ir toliau klestėjo. Tokie gangsteriai, kaip Olandas Šulcas, Nucky Johnson, Al Kaponė, Laimingasis Lučianas ir jų šeimos susikrovė turtus, tiekdami kontrabandinį alų ir spiritą visoje šalyje. Taip atsirado vadinamieji butlegeriai – prekiautojai alkoholiniais gėrimais. Plokščias gertuves su alkoholiu buvo patogu slėpti batų auluose, taip ir kilo toks pavadinimas. Kai kurie spykyziai buvo gangsterių namai ar biurai. Jų šeimininkų gyvenimo stilius buvo ekstravagantiškas ir lengvai pastebimas pagal jų dėvimus šilkinius kostiumus, brangius juvelyrinius papuošalus, ginklus.
Antanas Liuima
Antanas Liuima (1910 m. sausio 28 d. Ažudvariai, Utenos valsčius – 2000 m. liepos 26 d. Roma) – SJ, Lietuvos katalikų teologas, jėzuitas, teologijos daktaras.
Biografija
Gimė ir augo gausioje valstiečių Pranciškos ir Mikalojaus Liuimų šeimoje. Iš aštuonių vaikų trys tapo vienuoliais: Antanas ir Pranas – jėzuitais, Elena (1911–1987) – Seserų Švč. Jėzaus Širdies Tarnaičių kongregacijos narė. A.Liuima 1928 m. pradėjo studijas Kauno kunigų seminarijoje, nuo 1929 m. – jėzuitas. 1931–1934 m. Valkenburge (Olandija) studijavo filosofiją, 1934–1939 m. Vytauto Didžiojo universiteto Teologijos – filosofijos fakultete – lietuvių kalbą ir literatūrą bei pedagogiką, 1940–1943 m. Liono katalikų institute – teologiją, 1944–1947 m. Tulūzos katalikų institute – asketinę ir mistinę teologiją. 1942 m. įšventintas kunigu. 1950 m. teologijos daktaras.
1934–1938 m. Jėzuitų gimnazijoje Kaune dėstė lietuvių ir lotynų kalbas. 1947–1949 m. dirbo lietuvių katalikų misijoje Paryžiuje, 1948–1949 m. misijos direktorius. Nuo 1951 m. Grigaliaus universitete Romoje dėstė asketinę ir mistinę teologiją; 1962 m. profesorius, pirmasis profesorius lietuvis universitete. 1959 m. vienas Lietuvos katalikų mokslų akademijos atkūrimo išeivijoje iniciatorių, jos akademikas, 1959–1992 m. centro valdybos pirmininkas. 1989 m. kelis kartus buvo atvykęs į Lietuvą, rūpinosi Lietuvos katalikų mokslų akademijos atkūrimu. 1991 m. vadovavo pirmajam LKMA suvažiavimui Vilniuje. Jo iniciatyva Utenoje atkurta „Saulės“ gimnazija. 1992 m. Vytauto Didžiojo universiteto garbės daktaras.
Parašė straipsnių apie šv. Pranciškų Salezietį, šv. Petrą Kanizijų, asketinę ir mistinę teologiją. Bendradarbiavo laikraštyje „Žvaigždė“, žurnaluose „Laiškai lietuviams“, „Lux Christi“, Lietuvių enciklopedijoje, jėzuitų leidinyje „Archivum Historicum Societalis Iesu“ ir kituose leidiniuose.
Sterpeikiai
Sterpeikiai – gyvenvietė Lenkijos šiaurės rytuose, Kuznicos valsčiuje, Sokulkos apskrityje, Palenkės vaivadijoje. Kaimas yra apie 7 km į šiaurės vakarus nuo Kužnicos, apie 20 km į šiaurę nuo Sokulkos ir 58 km į šiaurės rytus nuo vaivadijos centro Balstogės.
Salos (Biržai)
Salos – buvęs kaimas Biržų rajono savivaldybėje, 13 km nuo Tamošiūnų.
Sterpeikiai
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Jean-Paul Marat
thumb|Jean-Paul Marat
Žanas Polis Maratas (, 1743 m. gegužės 24 d. – 1793 d. liepos 13 d.) buvo prancūzų politikas, žurnalistas, mokslininkas ir vienas pagrindinių Prancūzijos revoliucijos veikėjų.
Biografija
thumb|left|180px|„[[Marato mirtis“. Dailininkas Jacques-Louis David]] Gimė 1743 m. Šveicarijoje tapytojo šeimoje. Būdamas 16 metų keliavo po Prancūziją, Belgiją. Vėliau apsigyveno Didžiojoje Britanijoje, kur Edinburgo universitete baigė medicinos mokslus. Baigęs mokslus įsikūrė Paryžiuje, kur vertėsi gydytojo veikla, užsiiminėjo fizikos eksperimentais, uoliai studijavo švietėjų veikalus ir pats nemažai rašė.
Revoliucija
Paskelbus rinkimus į Generalinius luomus, jis įsijungė į politinę kovą. Ypač palaikė revoliucijos šalininkus, ragino nepasiduoti išdavikams, kurių įtarė esant labai daug. Pradėjo leisti asmeninį laikraštį „Liaudies draugas“, kuriame daugiausia publikavo savo straipsnius ar atsišaukimus, kartas nuo karto įdėdamas ir kitų žmonių straipsnius. „Liaudies draugas“ ypač skatino sankiulotus veikti, leidinyje dažnai jiems pamokslaujama, nurodinėjama, patariama. Nors nepriklausė jokiam politikų klubui, Maratas dažnai prijautė jakobinams. Taip pat jis nemažai prisidėjo prie žirondistų klubo sutriuškinimo. Revoliucijos įkarštyje Maratas buvo nužudytas Šarlotės Kordė, kuri prijautė žirondistam, prie kurių sunaikinimo nemažai ir prisidėjo pats Maratas. Marato nužudymas buvo panaudotas revoliucijos propagandos tikslais, jis buvo vaizduojamas kaip kankinys, kaip Jėzus Kristus.
Susivienijimo bažnyčia
Suvienijimo Bažnyčia ( jos nariai kitaip dar kartais vadinami Munitais arba Munistais) – religinis judėjimas, kurį 1954 m. Korėjoje įkūrė korėjietis Sun Myung Moon'as. Judėjimo viduje Sun Myung Moon'as laikomas naujausiu pranašu.
Pilnas ir oficialus religinės bendrijos pavadinimas – Šventosios dvasios pasaulio krikščionių suvienijimo asociacija.
Paplitimas
Pasaulyje Susivienijimo bažnyčiai priklauso apie du milijonai narių, Lietuvoje – apie keturiasdešimt. Oficialiai teigiama, kad judėjimas vykdo veiklą daugiau nei 100 pasaulio šalių.
Judėjimo pasaulėžiūra
Judėjimo viduje Sun Myung Moon'as yra laikomas Mesiju, dažnai jį taip pat vadinama Tikruoju Tėvu. Visi pagrindiniai Susivienijimo bažnyčios teologijos teiginiai yra išdėstyti „Dieviškasis principas“ knygoje.
Suvienijimo judėjimo teologijoje akcentuojami trys momentai: Sukūrimo, Kritimo ir Atstatymo. Dievas sukūrė pasaulį per šešis tarpsnius – šešias „dienas“. Adomas ir Ieva, pasak “Dieviškojo principo“, turėjo subręsti ir sukurti dievišką šeimą, tapti žmonijos Tikraisiais tėvais. Ieva buvo sugundyta Šėtono ir, nesulaukusi subrendimo momento, sugulė su Adomu. Tai ir yra kritimas, didžioji nuodėmė; seksuali jos prigimtis paaiškina ir tai, kodėl judėjimo teologijoje taip daug dėmesio skiriama seksualumo ir šeimos temoms. Kadangi dėl seksualumo ir dieviškos šeimos idėjos pamynimo įvyko kritimas, šiomis temomis judėjimas pradeda pasakojimą ir apie dieviškos tvarkos atstatymą. O šiame atstatyme kiekvienam žmogui, sekančiam Moon'u, tenka itin svarbus vaidmuo.
Pasak „Dieviškojo principo“, tam, kad būtų atstatyta dieviškoji tvarka, turi būti sukurta tobula šeima, Tikrieji tėvai, kurie išgelbės visą žemę. Dievas ne kartą bandė sukurti tokią tobulą šeimą, tačiau jam vis nepavykdavo. Nepavyko ir Kristui. „Munistai“ tiki, kad Jėzus neturėjo mirti ant kryžiaus, Jis turėjo sukurti tobulą šeimą ir pastatyti Dieviškąją Karalystę žemėje, tačiau žydai neįvykdę savo atsakomybės, nepriėmė Mesijo ir nukryžiavo jį. Todėl, pasak S. M. Moon'o, kai jis buvo 16-os, jam apsireiškė Kristus ir prašė pratęsti jo nebaigtą misiją – sukurti žemėje tobulą šeimą, kuri nebeturėtų dėl Ievos ir Adomo kaltės žmoniją slegiančios gimtosios nuodėmės. 1960-aisiais Moon'as tokią ir sukūrė, susituokdamas su Hak Ja Han, tiesa, jam tai padaryti pavyko tik iš antro karto.
Tikrieji tėvai (taip vadinami Sun Myung Moon ir jo žmona) suteikia palaiminimą kitų porų santuokoms. Iš pradžių to nusipelniusios buvo tik tos šeimos, kurias sukurdavo Moono pasekėjai, vėliau tokį palaiminimą priimdavo ir kiti. Beje, judėjimo narių vedybų partnerius parinkdavo pats Moonas, vėliau juos sutuokdavo masinėse vestuvių ceremonijose. Tokiose šeimose gimę vaikai, pasak judėjimo mokymo, turėjo būti jau be gimtosios nuodėmės. Sutuoktiniai dažnai parenkami iš kitų tautų ar net kitų rasių, tuo pabrėžiamas judėjimo siekis įveikti tautines, religines ir rasines perskyras.
Judėjimo įkūrėjo gyvenimo kelias
Susivienijimo įkūrėjas Sun Myung Moon'as gimė 1920 m. sausio 6 d. Korėjos šiaurėje. 1941 metais studijavo elektroniką Japonijos universitete Vaseda. Per savo gyvenimą buvo įkalintas 6 kartus: du Šiaurės Korėjoje, tris Pietų Korėjoje ir vieną kartą JAV. Tarp jų reikia pažymėti, kad 1948 metais S. M. Moon'as buvo įkalintas komunistinėje mirtininkų koncentracijos stovykloje Chynam, jam per stebuklą pavyko išgyventi joje ilgiau nei dvejus metus. 1950 metais buvo išlaisvintas, kai JTO ir Pietų Korėjos pajėgos atakavo Šiaurės Korėją. 1984 metais buvo įkalintas JAV, kalėjime Demberi už mokesčių nemokėjimą, tačiau „Munistai“ ir apie 40 kitų religinių organizacijų pateikė protestą, po kurio byla buvo peržiūrėta ir Sun Myung Moon'as buvo išlaisvintas.
Kiti faktai
Skirtingose kultūrose judėjimas elgiasi skirtingai, pvz., JAV reiškiasi, kaip antikomunistinė, šeimos vertybių platintoja, arabų šalyse – kaip proislamistinė, buv. Tarybų Sąjungoje save pateikdavo kaip kultūrinę organizaciją, ir t. t.
Susivienijimo judėjimas vienija skirtingas organizacijas. Patys „Munistai“ teigia, kad Susivienijimo bažnyčia ir Susivienijimo judėjimas tai ne tas pats, nes judėjimui priklausantys žmonės gali nepriklausyti Susivienijimo bažnyčiai ir gali netikėti Susivienijimo bažnyčios teologija. Susivienijimo judėjimui priklausančios organizacijos kovoja už darnią šeimą, taiką ir pan. Taip pat „Munistų“ judėjimui priklauso leidinys Washington Times ir naujienų agentūra UPI.
Praktiškai nėra įrodytų organizacijos nusikaltimų, todėl jį dažniausiai nepriskiriama destruktyvioms.
Kriaunų seniūnija
Kriaunų seniūnija – administracinis-teritorinis vienetas Rokiškio rajono savivaldybės pietryčiuose.
Geografija
Seniūnija yra Vakarų Aukštaičių plynaukštėje, būdingi kalvoti, banguoti, ežeringi kraštovaizdžiai. Pietryčiuose telkšo Sartų ežero dalis su ilgomis įlankomis, taip pat gausu kitų ežerų: Keležeris, Salinis, Zalvė, Mėlynis, Ožiškis ir kt. Pietuose yra Čivylių žuvininkystės tvenkinių ūkis. Seniūnija patenka į Šventosios baseiną – svarbiausios upės Kriauna ir Audra. Didesnių miškų masyvų nėra – vyrauja nedideli šlapi miškeliai, raistai.
Pietrytinė Kriaunų seniūnijos dalys yra Sartų regioniniame parke.
Rumunijos moterų rankinio rinktinė
Rumunijos moterų rankinio rinktinė – komanda, atstovaujanti Rumunijai tarptautinėse moterų varžybose. Rinktinės sudėtį ir veiklą koordinuoja Rumunijos rankinio federacija.
Kriaunų seniūnija
Istorija
Seniūnija sudaryta 1995 m. iš Kriaunų apylinkės.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įkurtos 3 seniūnaitijos: 2017 m. patvirtintos 2 seniūnaitijos:
- Kriaunų seniūnaitija: Bradesių, Juozapavos, Lukštinių, Keležerių, Kriaunų, Pasarčių, Baršėnų, Mielėnų, Mičiūnų, Bajorų, Vakarių, Pakriaunio ir Stravų kaimų teritorijos.
- Lašų seniūnaitija: Lašų, Vytėnų, Buniuškių, Bagdoniškio, Busiškio, Ažubalių, Knysos, Jonavos, Rukelių, Dagilių, Petrešiūnų, Margėnų, Kriugiškio, Bobriškio, Rupetų kaimų teritorijos.
Airijos futbolo varžybos 2005 m.
Airijos futbolo varžybos 2005 m.
2005 m. Lygos taurė
Airijos futbolo lygos taurė yra vienas pagrindinių taurės turnyrų Airijoje, jame dalyvauja dviejose stipriausiose lygose žaidžiantys klubai ir kai kurios žemesniųjų lygų komandos.
Klausomoji landa
thumb|230px|Žmogaus ausies sandara su sutartiniais lotyniškais pavadinimais
Išorinė klausomoji landa – išorinės ausies dalis, praleidžianti garso virpesius iki ausies būgnelio.
Išorinės klausomosios landos sandara
Išorinė klausomoji landa prasideda kriauklės ertmės dugne išorine klausomąja anga ir eina iki būgnelio. Suaugusio žmogaus išorinės klausomosios landos ilgis – maždaug 2,5 cm. Joje skiriamos dvi struktūriškai skirtingos dalys: šoninis trečdalis – kremzlinis, o vidiniai du trečdaliai – kauliniai. Landa daro S formos linkius, nukreiptus iš pradžių į vidų, į priekį ir truputį aukštyn (išorinė dalis), po to į vidų, atgal ir aukštyn (vidurinė dalis) ir galiausiai vėl į priekį, į vidų ir truputį žemyn (vidinė dalis). Landos spindis ovalus, skersmuo maždaug 7–9 mm. Kaulinės ir kremzlinės dalių susijungimo vietoje landa susiaurėja ir sudaro ausies kremzlės sąsmauką už kurios praplatėja ir antrą kart susiaurėja ties būgneliu. Būgnelis, uždengiantis landos vidinį galą, yra įstrižai įstatytas, todėl landos apačia ir priekinė siena yra ilgesnės už viršutinę ir užpakalinę sienas.
Šoninė kremzlinė dalis yra maždaug 8 mm ilgio. Ji yra ausies kaušelio kremzlės tęsinys ir prisitvirtina skaiduliniu audiniu prie kaulinės dalies pakraščio. Klausomosios landos viršutinėje ir užpakalinėje sienoje kremzlės nėra, o sieną sudaro skaidulinis jungiamasis audinys. Be to, landos sienose yra angų ir plyšių kraujagyslėms ir nervams. Kaulinė dalis – smilkinkaulio išorinis klausomasis kanalas. Ji yra apie 16 mm ilgio ir siauresnė už kremzlinę dalį. Jos vidiniame gale yra būgninė įlanka, prie kurios tvirtinasi būgnelio perimetras, o šoninis galas praplatėjęs ir šiurkštus, kad galėtų prisitvirtinti landos kremzlė.
Wacław Daszkiewicz
Vaclav Daškevič (1893 m. sausio 24 d. Kėdainiuose, Rusijos imperija – 1958 m. sausio 18 d. Maskvoje, TSRS) – TSRS pulkininkas, Lenkijos Liaudies respublikos kariuomenės brigados generolas.
Jono Basanavičiaus gatvė (Vilnius)
thumb|Pradžia thumb|[[Šv. Hiacinto (Jackaus) koplyčia]]
Jono Basanavičiaus gatvė – daugiausia XX a. pr. reprezentaciniais namais užstatyta Vilniaus gatvė. Ja prasideda kelias, vedęs iš Vilniaus į vakarus. Kyla nuo Pylimo ir Trakų gatvių sankirtos į kalną.
Pavadinimas
Iki 1941 m. vadinta Pogulianskaja arba Wielka Pohulianka. 1941 m. vykdytas gatvių pervadinimas, pavadinta Stalino prospektu. Atkūrus Nepriklausomybę, suteiktas Nepriklausomybės signataro, daktaro Jono Basanavičiaus vardas.
Architektūra ir dėmesio verti namai
Aukščiausioje gatvės vietoje yra Šv. Konstantino ir Michailo, kitaip Romanovų cerkvė (J. Basanavičiaus g. 27), pastatyta Romanovų dinastijos trijų šimtų metų jubiliejaus proga 1913 m.
'''Nr. 13''' – teatro rūmai – vienas reikšmingiausių XX a. pr. kultūrinės paskirties pastatų Vilniuje. Pastatytas 1912–1913 m., architektai Vaclovas Michnevičius ir Aleksandras Parčevskis. Jų stilius siejasi su baroko ir romantiškąja architektūra. 1925–1929 m. čia veikė lenkų teatras „Reduta“, vadovaujamas Juliuszo Osterwos. 1948–1974 m. rūmuose veikė operos ir baleto teatras, nuo 1986 m. juose veikia Lietuvos rusų dramos teatras.
'''Nr. 18''' – neogotikinio stiliaus namas (1897–1900). Pirmojo pasaulinio karo pradžioje čia buvo įsikūrusi lietuvių gimnazija. Name 1917–1923 m. gyveno žymus prancūzų rašytojas Romanas Gary (Romain Gary, 1914–1980). 2007 m. buvo pastatytas paminklas Romano Gary knygos personažui.
'''Nr. 19''' – Bulotų namas. Priklausė lietuvių visuomenininkui, politikui ir advokatui Andriui Bulotai, Jis advokatavo 1912–1915 m. Vilniuje, buvo lietuviškos spaudos bendradarbis, Masonų ložės narys. Per pirmąjį pasaulinį karą su žmona Aleksandra ir rašytoja Žemaite, kuri gyveno čia 1914–1915 m., apvažiavo apie šimtą JAV ir Kanados miestų bei surinko maždaug 50 tūkst. dolerių karo pabėgėliams. Jis globojo Žemaitę, vėliau išleido jos raštus (4 t.). Sovietai bandė patraukti Bulotą savon pusėn, bet jis laikėsi palyginti neutraliai. Užėmę Lietuvą, naciai 1941 m. jį su žmona sušaudė Aukštuosiuose Paneriuose. Namas statytas XIX a. pab., namo stilius – modernas.
'''Nr. 44/43''' – miesto sargybinė. Vėlyvojo klasicizmo (ampyro) stiliaus pastatas (1819 m.), statytas pagal tipinį caro laikų projektą (dar viena sargybinė, pastatyta pagal ta patį projektą, išlikusi Liepkalnio gatvėje); greta buvo Vilniaus ribą žymintys stulpai. Iš gatvės įrengta platforma kareiviams rikiuotis, viduje dvi patalpos – karininkams ir kareiviams.
Mosley Music Group
Mosley Music Group yra Jungtinių Amerikos Valstijų įrašų kompanija, kurią įkūrė hiphopo atlikėjas ir prodiuseris Tim „Timbaland“ Mosley. Ši kompanija pavaldi „Universal Music Group“ ir dažniausiai išleidžia įrašus per „Interscope Records“.
Jono Basanavičiaus gatvė (Vilnius)
Architektūra ir dėmesio verti namai
Konarskio ir Jovaro g. kampe išlikusi mažutė barokinė Šv. Hiacinto (Jackus) koplytėlė. Ji čia pastatydinta dominikonų 1762 m. (Šv. Jackus buvo XIII a. domininkonų misionierius). Apnykusi koplytėlė restauruota 1843 m., 1901 m. ir 1998 m.; per 1901 m. restauraciją pastatyta varinė šventojo statula (skulpt. Boleslovas Baliukevičius).
Mosley Music Group
Istorija
Kompanija buvo sukurta, kai iširo ankstesnė Timbaland įrašų kompanija pavadinimu „Beat Club Records“. Pirmasis albumas, išleistas po kompanijos sparnu, buvo 2006 m. Nelly Furtado trečiasis studijinis albumas „Loose“, kuris daugelyje šalių buvo atestuotas platininiu ar auksiniu. Kitas kompanijos išleidimas buvo Timbaland albumas „Shock Value“. Trečiuoju albumu, išleistu iš „MMG“, buvo grupės „One Republic“ debiutinis albumas „Dreaming Out Loud“. „Scream“ buvo ketvirtasis albumas, išleistas šios kompanijos. Keri Hilson albumas „In a Perfect World…“, kuris yra penktasis įrašas iš kompanijos, susilaukė didelės sėkmės JAV. 2009 m. pabaigoje buvo išleisti naujausi „OneRepublic“ ir Timbaland albumai.
Jono Basanavičiaus gatvė (Vilnius)
Architektūra ir dėmesio verti namai
Vivulskio g. 18 buvo žydų kalbos ir mokslinis institutas JIVO, įsikūręs šioje vietoje 1933 m. Jo pastatas neišliko. Po Antrojo pasaulinio karo JIVO perkeltas į Niujorką; dalis instituto rinkinių išsaugota Vilniuje.
Karado
Karado - kilnojamojo cirko trupė, veikusi tarpukario Lietuvoje. 1935 m. cirką įkūrė Otilija ir Francas Černiauskai.
Cirko veikla
Trupės programą daugiausia sudarė akrobatikos, oro gimnastikos, klounados numeriai. Pradžioje nedidelis cirko kolektyvas rengdavo vaidinimus miesteliuose ir kaimuose. 1937 m. savininkams įsigijus cirko palapinę "Karado" pradėjo gastroliuoti po didesnius miestus. Tais pačiais metais (po tragiškos vyro mirties) O. Černiauskienė perdavė cirką bendrapavardžiui Vaclovui Černiauskui. Jis vadovavo cirkui iki 1940 m., po to "Karado" buvo perduotas (nacionalizuotas) tarybinei Lietuvos Respublikai.
Marijoniškė
Marijoniškė – viensėdis Zarasų rajono savivaldybėje, 2 km nuo Smalvų.
Smilkalai
Smilkalai – kvapiosios medžiagos, kurios smilkdamos skleidžia aromatą. Smilkalai naudojami religiniais, aromaterapiniais, estetiniais tikslais.
thumb|right|250px|[[Bosvelija|Bosvelijos smilkalai (ladanas)]]
Žmonės jau tūkstančius metų žino kaip išgauti aromatus iš kvapių dervų, medienos gabalėlių, žolių, šaknų, žievės, sėklų, žiedų. Smilkalai naudojami šventyklose, ritualinių apeigų metu. Smilkalų smilkymas praktikuotas Senovės Egipte Amono Ra pagerbimo ir laidojimo ritualuose. Pastaruose naudoti piktųjų dvasių atgrasymui, dievų pamaloninimui. Babilonijoje dažnai naudoti maldų, orakulų metu. Senovės Graikijoje, vėliau ir antikos laikais orfizme, naudoti aukojimų metu. Senovės Romoje be aukojimų ritualų dar naudoti ir imperatoriaus kulto apeigose. Hinduizme, ypač šaivizme, smilkalai smilkinami ritualų bei aukojimų metu. Budizme smilkalai deginami įšventinimų metu, švenčių proga, kasdienėse religinėse apeigose. Kinų liaudies religijoje jų smilkymu pagerbiamos protėvių dvasios, įvairūs dievai. Šintoizme taip pat naudojami įvairiuose ritualuose. Krikščionys smilkalų naudojimą per liturgines apeigas perėmė iš judėjų tradicijos. Biblijoje minima, kad Trys Karaliai, atėję pasveikinti gimusį Jėzų, jam atnešė tris brangias dovanas – aukso, frankensenso ir miros. Naudoti ir ikikrikščioniškais laikais baltų kraštuose.
Antikos laikais smilkalai buvo panašūs į nedidelius skaidrius rutuliukus ir buvo laikoma kaip prabangos prekė. Dabar smilkalų galima pamatyti įvairių formų ir pavidalų (lazdelės, kūgeliai, padengti aromatizuotais milteliais). Smilkalams gaminti gali būti naudojamos tiek natūralios gamtinės, tiek ir sintetinės medžiagos:
Lietuvoje smilkalai nuo seno gaminti iš vaistažolių, nes buvo manoma, jog jie apsaugos nuo ligų. Lietuviškuose smilkaluose dažniausiai naudotas gintaras, kadagys, pelynas, jonažolė, ajeras. Gintaro smilkalams gaminti gali būti naudojami gintaro milteliai, susidarantys apdirbant gintarą. Smilkdamas gintaras išskiria aitrų eterinį aliejų. Gintaro smilkalai yra gaminami iš natūralaus gintaro ir netoksiško priedo masės aplipinant liepos ar kito tradicinio medžio pagaliuką.
Mykolas Sleževičius
thumb|240px|Mykolas Sleževičius (sėdi, viduryje) Ketvirojo ministrų kabineto Ministras Pirmininkas